b'\n_START_ARTICLE_\nCircuit Gilles Villeneuve\n_START_PARAGRAPH_\nGilles Villeneuve Circuit je dirkali\xc5\xa1\xc4\x8de, ki le\xc5\xbei na umetnem otoku Notre-Dame v mestu Montreal, Kanada. Najbolj je znano kot vsakoletno prizori\xc5\xa1\xc4\x8de Velike nagrade Kanade, leta 2007 pa bo gostilo tudi dirko serije NASCAR Busch Series. Med letoma 2002 in 2006 je gostilo \xc5\xa1e dirko serije Champ Car World Series. Dirkali\xc5\xa1\xc4\x8de je poimenovanem po pokojnem legendarnem kanadskem dirka\xc4\x8du, Gillesu Villeneuvu. _NEWLINE_Dirkali\xc5\xa1\xc4\x8de je zelo hitro, kljub temu je cestno. Kot tako nima velikih izletnih con, zato se je \xc5\xbee veliko tudi izku\xc5\xa1enih dirka\xc4\x8dev iz tega razloga pred\xc4\x8dasno kon\xc4\x8dalo dirko. Posebej znan del proge je zid na zunanji strani izhoda iz zadnje \xc5\xa1ikane. Na Veliki nagradi Kanade 1999 so v ta zid, ki ima zdaj napis Bienvenue au Qu\xc3\xa9bec (\xc2\xbbDobrodo\xc5\xa1li v Quebec\xc2\xab) in vzdevek Mur du Qu\xc3\xa9bec (\xc2\xbbQuebecov zid\xc2\xab), prileteli kar \xc5\xa1tirje svetovni prvaki, Damon Hill, Michael Schumacher, Jacques Villeneuve in Fernando Alonso. Od takrat je znan kot\xc2\xa0\xc2\xbbZid svetovnih prvakov\xc2\xab.'